Hvorfor er 6 mm bedre end fx 10 eller 12 mm?
Flere kunder har undret sig over at vores bagestål er 6 mm tykt."Jamen - hvorfor ikke endnu tykkere?"Vi forstår godt spørgsmålet :-). Faktisk lagde vi selv ud med at producere Bagestålet i 10 mm, da vi tænkte "jo tykkere - jo bedre"Men, efter et år fyldt med hundredevis af testbagninger på stålplader i 2, 4, 6, 8, 10 og 12 mm, nåede vi frem til at den optimale tykkelse var 6 mm. Det er den ideelle kombination af relativt lav vægt, hurtig opvarmningstid og fantastiske bageegenskaber.Udover at nå den maksimale temperatur på 35-40 minutter, er 6 mm rigeligt til at lagre energi/varme nok til selv de største brød. Desuden viste det sig at de tykkere plader (10 og 12 mm) - stik mod vores forventning - havde problemer med at holde varmen ved gentagne bagninger.Det skyldes formentlig, at pladen skal optage ny varme i takt med at varmen afgives til brødet, og at den nye varme kun kan optages fra bunden af pladen (da dejen jo dækker toppen). Den nye varme skal så ledes op fra bunden til toppen af pladen, hvilket bliver sværere jo tykkere pladen er.Den kvikke kunde har måske også opdaget, at originalen "The Baking Steel" i USA også er 6 mm tyk, men vi skulle altså igennem en hel masse testbagninger før vi kom frem til det samme resultat :-)...og ja, jo tykkere pladen bliver, jo tungere bliver den også. Vores Bagestål vejer godt 6,5 kg, hvor en plade på fx 10 mm ville veje 11-12 kg !